 Incendiu puternic în București. Pompierii intervin cu 12 autospeciale.
Patru proprietăți, case și anexe, ard, sâmbătă dimineața, în zona Prelungirea Ferentari, din Capitală. Pompierii intervin cu 12 autospeciale.
Potrivit ISU București – Ilfov, incendiul care afectează patru proprietăți, case și anexe, s-a produs pe Prelungirea Ferentari 65.Suprafața afectată este de 350 mp.În zonă acționează 12 autospeciale de stingere.La ora transmiterii știrii, incendiul este localizat.Una dintre anexele afectate de incendiu este lipită de un bloc P+ 3, la care incendiul nu s a extins.